[{"text_idx": "#000002", "text": "Mae'n bleser gan Cymunedau Arfordirol yn Ymaddasu Gyda'i Gilydd (CCAT) gyhoeddi ein hail ddigwyddiad rhithwir Cyfnewid Gwybodaeth ac Arfer Gorau ar Draws Ffiniau ar 19th, 20th a 21st Hydref 2021Bydd y digwyddiad yn gyfle i rannu gwybodaeth a phrofiad ym maes rheoli\u2019r arfordir, ymaddasu i newid yn yr hinsawdd a lliniaru.Mae cymunedau arfordirol yn aml ar flaen y gad o ran effeithiau newid yn yr hinsawdd ac yn gynyddol mae angen iddynt ystyried sut i ymaddasu, dod yn fwy gwydn, a delio a\u0302 phenderfyniadau cynllunio rheoli\u2019r arfordir. Mae CCAT yn gweithio i gefnogi cymunedau arfordirol yn Sir Benfro (Cymru) a Fingal (Iwerddon) i ddeall effaith newid yn yr hinsawdd yn yr ardaloedd hyn ac archwilio sut y gall y cymunedau hyn ymaddasu. Mae CCAT yn defnyddio offer ar-lein arloesol fel Minecraft, animeiddio, realiti rhithwir ac estynedig, a phrosiectau mapio cymunedol i gefnogi cymunedau i ddod yn fwy gwydn i newid yn yr hinsawdd.Gan dynnu ar adborth o ddigwyddiad cyntaf CCAT, Cyfnewid Gwybodaeth ac Arfer Gorau ar Draws Ffiniau y llynedd, roedd yn amlwg bod awydd i ddysgu o'r hyn y mae eraill yn ei wneud ac i adeiladu ar arfer gorau presennol mewn polisi a rheoli ar gyfer rheoli\u2019r arfordir a newid yn yr hinsawdd. Bydd yr ail ddigwyddiad hwn yn dwyn ynghyd ystod amrywiol o ymarferwyr ac academyddion sydd ag arbenigedd mewn polisi, rheoli\u2019r arfordir, ymaddasu i newid yn yr hinsawdd, ymgysylltu a\u0302'r gymuned a mwy. Ymdrinnir ag ystod eang o bynciau, megis ro\u0302l technoleg wrth ymaddasu i newid yn yr hinsawdd a gwydnwch, datrysiadau ar sail natur, ymgysylltu a\u0302'r gymuned mewn rheoli\u2019r arfordir, a byddwn yn clywed gan gymunedau sy'n profi effeithiau newid yn yr hinsawdd ar hyn o bryd."}, {"text_idx": "#000003", "text": "Dywedodd y Gweinidog Newid Hinsawdd, Cymru, Julie James , \u201cMae Newid Hinsawdd yn un o heriau mawr ein hoes ac wrth wraidd gwneud penderfyniadau Llywodraeth Cymru. Mae prosiect CCAT, gyda chefnogaeth Cronfeydd Ewropeaidd gwerth \u00a31.2M trwy Raglen Cydweithrediad Iwerddon-Cymru, yn defnyddio amrywiaeth o offer cyfathrebu ac ymgysylltu arloesol gyda chymunedau arfordirol yn Sir Benfro a Fingal i ddatblygu eu dealltwriaeth o effaith newid yn yr hinsawdd ac i annog rhannu cyfrifoldeb am sut maen nhw'n rhyngweithio a\u0302'r amgylchedd. Mae'r gynhadledd hon yn gyfle gwych i drafod a rhannu eu harfer gorau, ond hefyd i ddysgu gan eraill.\u201d"}, {"text_idx": "#000004", "text": "Cyn ail ddigwyddiad rhannu gwybodaeth rhithwir CCAT, dywedodd Gweinidog yr Amgylchedd, Hinsawdd a Chyfathrebu, Iwerddon, Eamon Ryan TD,\u201co ystyried bod bron i hanner poblogaeth Iwerddon yn byw yn agos at ei harfordiroedd, ni fu mynd i\u2019r afael a\u0302 gwydnwch yr arfordir a pharatoi ar gyfer effeithiau newid yn yr hinsawdd erioed mor bwysig. Yn fy adran i, mae mapio newid arfordirol a bregusrwydd arfordirol Arolwg Daearegol Iwerddon yn tynnu sylw at ardaloedd lle mae erydiad yn digwydd ac yn debygol o ddigwydd, wrth i ni olrhain lefelau'r mo\u0302r yn codi a mwy o achosion o stormydd. Mae Arolwg Daearegol Iwerddon hefyd yn cymryd rhan yn Rhaglen Interreg Iwerddon-Cymru CHERISH, sy'n codi ymwybyddiaeth a dealltwriaeth o effeithiau newid yn yr hinsawdd a digwyddiadau tywydd eithafol. Mae gweithredu, cefnogaeth ac arweinyddiaeth y llywodraeth, sy'n cael ei gyflawni o dan y Fframwaith Addasu Cenedlaethol trwy Gynlluniau Ymaddasu Sectoraidd a Lleol, yn hanfodol ar gyfer gwydnwch yn yr hinsawdd. Ochr yn ochr a\u0302 gwella gwybodaeth ac ymwybyddiaeth, bydd hyn yn grymuso cymunedau arfordirol i amddiffyn eu hunain a'u heiddo rhag risgiau newid yn yr hinsawdd.\u201d"}, {"text_idx": "#000018", "text": "COP26:Time to address the gap between knowing and doing"}, {"text_idx": "#000019", "text": "Coastal Climate Adaptation in Ireland"}]